### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. április 18-i ülésének*

jegyzőkönyvéből

Javaslat Szombathely, Éhen Gyula tér környékén fizetőparkolás, Aréna utcában (Thököly I. – Zrínyi I. utcák közötti szakasz) egyirányúsítás bevezetésével kapcsolatos döntések meghozatalára

**139/2016. (IV. 18.) sz. GVB határozat**

A Gazdasági és Városstratégiai Bizottság megtárgyalta a „Javaslat Szombathely, Éhen Gyula tér környékén fizetőparkolás, Aréna utcában (Thököly I. – Zrínyi I. utcák közötti szakasz) egyirányúsítás bevezetésével kapcsolatos döntések meghozatalára” című előterjesztést, és az alábbi döntést hozza:

1. A Bizottság felkéri a SZOVA Zrt-t, hogy az Éhen Gyula tér 1-3. sz. ingatlanok előtt, az újonnan kialakított parkolóknál a kihasználtság méréseket végezze el és azt követően a fizetőparkoló övezetbe történő bevonáshoz szükséges rendeletmódosító javaslatát a Malom utca 2-4. és a Széll Kálmán utca 51/a-c. tömbbelsővel együtt terjessze a Közgyűlés elé.
2. A Bizottság egyetért azzal, hogy a Vasút utca 1-7. sz. előtti szakaszon kerüljenek felfestésre a parkolók. A Bizottság felkéri a Városüzemeltetési Osztályt, hogy a parkolók felfestetéséről gondoskodjon.
3. A Bizottság egyetért az Aréna utca egyirányúsításával, felkéri a polgármestert, hogy készítse elő a forgalmi rend változás bevezetéséhez szükséges előterjesztést a SZOVA Zrt-vel egyeztetve, és terjessze javaslatát a Közgyűlés elé.

**Felelős:** Lendvai Ferenc, a bizottság elnöke

(A végrehajtásért felelős:

Dr. Németh Gábor, a SZOVA Zrt. vezérigazgatója

Lakézi Gábor, a Városüzemeltetési Osztály vezetője)

**Határidő:** 1. pont esetén: vizsgálatok elvégzését követő Közgyűlés

2. pont esetén: 2016. július 31.

3. pont esetén: soron következő Közgyűlés

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető